REGULAMENTUL (CE) NR. 79/2008 AL CONSILIULUI
din 28 ianuarie 2008
de abrogare a Regulamentului (CE) nr. 152/2002 privind exportul anumitor produse siderurgice CECO și CE din Fosta Republică Iugoslavă a Macedoniei în Comunitatea Europeană (sistem de dublu control)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Acordul de stabilizare și de asociere între Comunitățile Europene și statele membre ale acestora, pe de o parte, și Fosta Republică Iugoslavă a Macedoniei, pe de altă parte, a instituit în Protocolul 2 privind produsele siderurgice un sistem de dublu control, fără limite cantitative, pentru importul în Comunitate al produselor siderurgice originare din Fosta Republică Iugoslavă a Macedoniei.
(2)
Sistemul de dublu control a fost pus în aplicare prin Regulamentul (CE) nr. 152/2002 din 21 ianuarie 2002 privind exportul anumitor produse siderurgice CECO și CE din Fosta Republică Iugoslavă a Macedoniei în Comunitatea Europeană (sistem de dublu control) (1).
(3)
Prin Decizia nr. 1/2007 din 20 decembrie 2007 (2), Consiliul de stabilizare și de asociere CE-Fosta Republică Iugoslavă a Macedoniei a modificat Protocolul 2 privind produsele siderurgice în sensul eliminării sistemului de dublu control. Prin urmare, Regulamentul (CE) nr. 152/2002 ar trebui să fie abrogat începând de la 1 ianuarie 2008,
ADOPTĂ PREZENTUL REGULAMENT:
Articolul 1
Regulamentul (CE) nr. 152/2002 se abrogă.
Articolul 2
Prezentul regulament intră în vigoare la 1 februarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 ianuarie 2008.